Diari Oficial de la Generalitat Valenciana


Sumari del DOGV 5529, del 07-06-2007 (2007/7261)

Informació pública del procediment de concurs per a la gestió indirecta del programa d'actuació integrada corresponent al sector sòl urbanitzable delimitat per les unitats d'execució 6 i 7 del sòl urbà de les normes subsidiàries de la Font de la Figuera.
--------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5529

Data del DOGV
:   07-06-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/7261


Data del document
:   31-05-2007

Organisme emissor
:   Ajuntament de la Font de la Figuera

Tipus de document
:   Informació Pública

Descriptors 

:   * Font de la Figuera, la
    * administració local
    * pla d'urbanisme

Informació pública del procediment de concurs per a la gestió indirecta del programa d'actuació integrada corresponent al sector sòl urbanitzable delimitat per les unitats d'execució 6 i 7 del sòl urbà de les normes subsidiàries de la Font de la Figuera. [2007/7261]  
El Ple de l'Ajuntament de la Font de la Figuera, en sessió extraordinària celebrada el dia 23 de maig de 2007, va aprovar l'inici del procediment de concurs per a la gestió indirecta del programa d'actuació integrada corresponent al sector de sòl urbanitzable delimitat per les unitats d'execució 6 i 7 del sòl urbà de les normes subsidiàries de la Font de la Figuera. Igualment es van aprovar les bases particulars reguladores del concurs, així com la publicació, de conformitat amb el que disposa l'article 132 de la Llei 16/2005, de 30 de desembre, Urbanística Valenciana, de l'anunci de concurs del procediment en el tauler d'anuncis municipal, en el Diari Oficial de la Unió Europea i en el Diari Oficial de la Comunitat Valenciana.   
A. Entitat adjudicadora del programa  
Ajuntament de la Font de la Figuera  
C/ Joan de Joanes núm. 1  
La Font de la Figuera (València). CP 46474  
Telèfon: 321444308  
Fax: 481121932  
B. Bases generals  
Ordenança Municipal de Bases Generals Municipals Reguladores de la Gestió Indirecta dels Programes d'Actuació Integrada. Les dites bases regulen, en el seu vessant jurídic, econòmic i administratiu, tant el procediment per a l'adjudicació com el desplegament i l'execució dels programes d'actuació integrada per mitjà de gestió indirecta. Van ser aprovades definitivament mitjançant un acord plenari municipal de 15 de març de 2007 i es va publicar el corresponent edicte, el contingut integre del qual es va transcriure en el Butlletí Oficial de la Província de València núm. 77 de 31 de març de 2007.  
C. Bases particulars  
Les bases particulars reguladores del concurs del procediment per a la gestió indirecta del programa d'actuació integrada corresponent al de sòl urbà delimitat per les unitats d'execució 6 i 7 del sòl urbà de les normes subsidiàries de la Font de la Figuera van ser aprovades per acord plenari de maig de 2007, i es transcriuen literalment amb el contingut següent:   
Bases particulars reguladores de la gestió de les unitats d'execució 6 i 7  
Base primera: Ordenació urbanística vigent en l'àmbit de l'actuació integrada.  
L'àmbit de l'actuació integrada són les unitats d'execució 6 i 7 del sòl urbà arreplegat en la documentació de les vigents normes subsidiàries aprovades definitivament per Acord de la Comissió Territorial d'Urbanisme de València, l'11 de març de 1999.  
Base segona: Necessitats i objectius a satisfer amb el programa d'actuació integrada.  
Són els definits en la base general novena.  
a) Gestionar la transformació jurídica de les finques afectades pel programa.  
b) Urbanitzar completament la unitat d'execució que constituïsca l'objecte del programa i realitzar les obres públiques addicionals que es requerisquen per a complir el que disposen els apartats següents, amb subjecció a les previsions temporals i econòmiques del programa.  
c) Connectar i integrar adequadament la urbanització amb les xarxes d'infraestructures, d'energia, comunicacions i servicis públics existents.  
d) Suplementar les infraestructures i espais públics o reserves dotacionals en el que és necessari per a no minvar ni desequilibrar els nivells de qualitat, quantitat o capacitat de servici existents i exigibles reglamentàriament.  
e) Obtindre els sòls dotacionals públics de l'àmbit de l'actuació, o adscrits a la mateixa, a favor de l'administració gratuïtament.  
f) Obtindre l'aprofitament que legalment corresponga, amb destinació al patrimoni públic de sòl, a favor de l'administració actuant de forma gratuïta, sense perjuí de l'obligació legal de suportar les càrregues d'urbanització corresponents a la cessió.  
g) Ordenar el repartiment equitatiu de les càrregues i beneficis de l'actuació entre els afectats.  
h) Establir terminis per a edificar els solars resultants de l'actuació urbanitzadora  
Base tercera: Fitxa de gestió.  
Denominació: unitats d'execució 6 i 7  
Ús global: Residencial intensiu  
Superfície: 10.120 m².  
Edificabilitat sostre edificable (III) 12.720, m²t  
Superfície de la Dotació Pública: 5.880 m²  
Solars edificables : 4.240 m²  
Base quarta: Criteris i objectius urbanístics i territorials de les propostes de planejament a formular pels concursants, amb fixació de les directrius i estratègies que haurà d'observar l'ordenació que proposen.  
Els criteris generals són els que vénen establits en les bases generals, i la proposta de planejament a desenvolupar pels participants serà el Pla de Reforma Interior (PRI):  
1. Criteris generals.  
Constituïxen criteris i objectius urbanístics a complir per l'actuació integrada els instruments de planejament que requerisca, primant-se en la documentació a valorar amb caràcter general els conceptes següents:  
a) L'establiment de les millors solucions tècniques amb vista a aconseguir una adequada i òptima ordenació urbanística i arquitectònica, per mitjà d'un Pla de Reforma Interior (PRI) així com donar solució als problemes logisticofuncionals (càrrega i descàrrega, abastiment, arreplega de residus, ubicació dels centres de transformació, etc.).  
b) L'adopció de les millors solucions als possibles problemes de trànsit, accessos, eixides i ús fluid de les zones d'aparcament.  
c) La millor forma, localització, ordenació i distribució de les zones verdes.  
d) La introducció de principis de sostenibilitat que faciliten la implantació d'energies renovables i en quantifiquen la importància.  
e) Implantació d'infraestructures, tant públiques o privades, superiors a les legalment exigibles, que milloren les condicions.  
2. Criteris específics.  
Constituïxen directrius urbanístiques de naturalesa reglamentària, amb el contingut de criteris urbanístics mínims i específics a tindre en compte pels concursants, els següents:  
a) La programació de l'actuació integrada vindrà referida a les unitats d'execució, en la forma en què es delimite per les vigents normes subsidiàries d'este municipi sense perjuí de les redelimitacions degudes a la readaptació dels límits a la topografia concreta dels terrenys, que no suposaran mai variacions en la superfície total superiors a un 5%.  
b) L'instrument de planejament que es requerisca (PRI) haurà d'acompanyar la preceptiva cèdula territorial d'urbanització per a la seua aprovació o, si és el cas, el document de justificació d'integració territorial (JIT), en la forma regulada per la LUV.  
Base quinta: Descripció dels objectius d'edificació privada que han de complir-se en l'àmbit de l'actuació, amb especial referència a aquelles construccions privades que revisten un especial interés social per tractar-se de vivendes subjectes a algun règim de protecció pública o per tractar-se de construccions o instal·lacions d'interés terciari o industrial, així com d'equipament municipal.  
Base sexta: Prescripcions tècniques que, amb caràcter mínim, hauran de respectar-se en la redacció dels documents d'ordenació i gestió exigibles.  
Són les d'un Pla de Reforma Interior (PRI) d'acord amb la Llei Urbanística Valenciana i el Reglament d'Ordenació i Gestió Territorial i Urbanística. En concret, el pla parcial que es redacte haurà de complir allò que s'ha especificat en l'article 69 a 71 de la LUV i en els articles 163 a 167 del ROGTU.  
Contindrà com a mínim els següents condicionants:  
Continuïtat del carrer Els Eres, amb el carrer Barranco.  
Resolució de l'estretiment del carrer Barranco  
Ubicació de zona verda en la confluència dels carrers Filòsof Pla, Travessia Filòsof Pla i carrer Barranco.  
Tota la documentació de planejament continguda en els programes d'actuació integrada, sense perjuí de la seua presentació en paper, sempre haurà de constar en suport digital en els formats més habituals: doc, xls, dwg, pdf.  
Base sèptima: Admissibilitat de variants.  
Com a conseqüència que el planejament previst en les unitats d'execució no s'adapta a les necessitats actuals pel que es demana la presentació del PRI.  
Base octava: Prescripcions tècniques que, amb caràcter mínim, hauran de respectar-se en la redacció del projecte de les obres d'urbanització.  
En els casos en què l'obra d'urbanització supere els 120.202,42 euros, el projecte d'urbanització haurà d'indicar la classificació que s'exigirà a l'empresari constructor, segons el que preveu l'article 25 del Text Refós de la Llei de Contractes de les Administracions Públiques, aprovat per Reial Decret Legislatiu 2/2000, de 16 de juny.  
En tot cas, els projectes d'urbanització es redactaran amb el contingut mínim exigit en els articles 156 i 157 de la Llei 16/2005, de 30 de desembre, de la Generalitat, de l'Activitat Urbanística Valenciana, i amb estricta subjecció a qualsevol disposició general municipal vigent en el moment de la presentació de les proposicions i, en tot cas, a les normes existents en les normes subsidiàries de la Font de la Figuera  
Haurà de tindre's en compte allò que hi ha establit en l'article 52 del Text Refós de la Llei de Contractes de les Administracions Públiques, aprovat pel Reial Decret Legislatiu 2/2000, de 16 de juny.  
El projecte d'urbanització anirà acompanyat del corresponent estudi de seguretat i salut, així com d'un estudi geotècnic.  
Es contractarà una empresa independent per a la supervisió de l'execució de l'obra, dels mesuraments i del control de la qualitat de l'obra.  
Base novena: Estimació dels terminis de desplegament i execució del programa d'actuació integrada.  
La presentació dels textos refosos corresponents al planejament o al projecte d'urbanització haurà de produir-se en el termini màxim d'un mes des que tinga lloc la notificació a l'urbanitzador de l'aprovació definitiva que impose modificacions a l'alternativa tècnica.  
La notificació als interessats per a l'exercici de l'opció per modalitat de retribució prevista en l'article 166 de la LUV haurà de practicar-se en el termini màxim d'un mes des de la formalització del PAI.  
El projecte de reparcel·lació haurà de presentar-se per l'urbanitzador davant de l'Ajuntament en el termini màxim d'un mes des de la finalització del termini per a l'opció per modalitat de retribució prevista en l'article 166 de la LUV. A este efecte, l'urbanitzador haurà de presentar davant de l'administració actuant l'acreditació justificativa de la pràctica de les comunicacions regulades exigides.  
La presentació dels textos refosos corresponents al projecte de reparcel·lació haurà de produir-se en el termini màxim d'un mes des que tinga lloc la notificació a l'urbanitzador de les modificacions a introduir en el projecte inicialment formulat.  
L'inici de les obres d'urbanització haurà de produir-se en el termini de tres mesos des de l'aprovació definitiva del projecte de reparcel·lació, i s'haurà d'acreditar per mitjà d'acta de replantejament subscrita per la direcció de les obres i, almenys, per un tècnic municipal. A este efecte, l'urbanitzador haurà d'acreditar, en l'acta de replantejament, el pagament als creditors nets del compte de liquidació o bé la consignació de la dita quantitat en la Tresoreria Municipal.  
Les obres d'urbanització hauran de finalitzar en el termini màxim de vint-i-quatre mesos des del seu inici. La finalització de les obres s'acreditarà per mitjà del corresponent certificat final d'obres expedit pel director Facultatiu.  
Base desena: Model de proposició a presentar pels interessats:  
(Nom i cognoms) ?, major d'edat, veí de ?, amb domicili en ?, amb DNI/NIF número ?, expedit amb data ?, telèfon......., correu electrònic.....I FAX......, en nom propi (o en representació de conforme acredita de poder validat), assabentat de l'anunci de concurs per a l'adjudicació del programa d'actuació integrada corresponent a les unitats d'execució 6 i 7 de les normes subsidiàries de la Font de la Figuera manifesta el següent:   
1. Que assabentat de l'anunci de concurs publicat per l'Ajuntament de la Font de la Figuera en el Diari Oficial de la Comunitat Valenciana de data (DOCV núm. ?), per a l'adjudicació del programa d'actuació integrada corresponent a les unitats d'execució 6 i 7 de les normes subsidiàries de la Font de la Figuera.  
2. Que troba de conformitat i accepta íntegrament i sense cap excepció les bases generals municipals de l'Ajuntament de la Font de la Figuera per a l'adjudicació de programes així com les bases particulars aprovades per l'Ajuntament de la Font de la Figuera reguladores del programa d'actuació integrada corresponent a unitats d'execució 6 i 7 de les normes subsidiàries de la Font de la Figuera, i totes les obligacions es que deriven com a concursant i com a adjudicatari si ho anara.  
3. Declara davall la seua responsabilitat tindre capacitat d'obrar i no trobar-se comprés en cap de les causes que impedixen contractar amb l'administració establides en l'article 20 del Text Refós de la Llei de Contractes de les Administracions Públiques, així com que no formen part dels òrgans de govern o administració de l'empresa cap de les persones a què es referixen les disposicions vigents sobre incompatibilitats dels alts càrrecs.   
A este efecte es compromet a executar les obres objecte d'este concurs amb subjecció als requisits i condicions establits per l'Ajuntament de la Font de la Figuera i adjunta la documentació següent:  
A. Alternativa tècnica.   
B. Proposició juridicoeconòmica.  
C. Documentació administrativa   
La Font de la Figuera- de - de 2007  
Base onzena: Documentació a presentar per cada licitador juntament amb la proposició, especificant amb claredat aquella documentació que serà susceptible de valoració per a l'adjudicació del programa, i distingint-la de la resta:  
Sobre A. Contindrà l'alternativa tècnica, a la vista, acompanyada, si és el cas, dels documents de planejament corresponents, que es presentarà addicionalment en suport informàtic. (Documentació susceptible de valoració per a l'adjudicació del programa)  
Sobre B. Proposició juridicoeconòmica que es presentarà en plica tancada i, addicionalment, en suport informàtic. (Documentació susceptible de valoració per a l'adjudicació del programa)  
Sobre C. Es presentarà, tancat i segellat, amb el títol «Documentació administrativa» i contindrà la documentació següent:  
A. Si concorre una societat o empresa, haurà de presentar escriptura de constitució de la societat inscrita en el Registre Mercantil. Si es tracta d'una agrupació d'interés urbanístic, es presentarà escriptura de constitució, així com inscripció en el Registre d'Agrupacions d'Interés Urbanístic, dependent de la conselleria competent d'urbanisme, juntament amb el document nacional d'identitat o fotocòpia compulsada de la persona que ferm la proposició.  
B. Els que compareguen o firmen proposicions en nom d'un altre o en representació de societat o persona jurídica, presentaran escriptura de poder inscrita, si és el cas, en el Registre Mercantil o registre públic corresponent.  
C. Quan l'oferent actue en nom propi i siga una empresa individual haurà de presentar el DNI o la seua fotocòpia legalitzada.  
D. Resguard acreditatiu de la fiança provisional.  
E. Declaració responsable de no trobar-se incurs en cap de les prohibicions per a contractar establides per la legislació reguladora de la contractació administrativa, i inclourà expressament certificacions acreditatives de trobar-se al corrent en el compliment de les obligacions tributàries i amb la Seguretat Social imposades per les disposicions vigents.  
F. Els documents que acrediten els requisits de solvència tècnica (segons l'art. 301 del ROGTU) i professional, i econòmica i financera. A este efecte es tindrà en compte el que disposa l'article 310 del ROGTU.  
L'aspirant a urbanitzador haurà d'incloure entre la justificació de la seua solvència tècnica la documentació acreditativa de la titil·lació del seu equip tècnic redactor i assessor. El referit equip haurà d'estar integrat com a mínim, per un tècnic superior competent per a elaboració del corresponent projecte i un llicenciat en Dret.  
G. Els concursants estrangers hauran d'adjuntar una declaració de sotmetiment exprés a la jurisdicció dels jutjats i tribunals espanyols de qualsevol orde, per a totes les incidències que, de manera directa o indirecta, puguen sorgir durant el procediment d'adjudicació i durant el desplegament i execució del programa d'actuació integrada, amb renúncia expressa, si procedix, al fur jurisdiccional estranger que els puga correspondre.  
H. Declaració jurada o acta notarial acreditativa d'haver-se practicat, o intentat practicar, els avisos a què es referix l'article 134.4 de la LUV, en la forma i terminis previstos en els articles 292 a 298 del ROGTU. En tot cas, amb caràcter previ a l'adjudicació, l'Ajuntament requerirà a l'adjudicatari proposat la justificació documental íntegra d'estos extrems.  
I. En cas de concórrer a la licitació unes quantes empreses, compromeses a la constitució d'una unió temporal, cada una haurà d'acreditar la seua personalitat i capacitat, indicant els noms i circumstàncies dels empresaris que subscriuen les proposicions, la participació de cada una, i designar la persona o entitat que, durant la vigència del contracte, haurà de tindre la representació de la unió davant de l'administració, així com el compromís formal de constituir-se en unió temporal d'empreses en cas de resultar adjudicataris.  
J. L'aspirant a agent urbanitzador formalitzarà un document, que s'inclourà en este sobre, pel qual manifestarà conéixer i acceptar en la seua totalitat les presents bases generals.  
K. Justificant d'ingrés de la taxa per tramitació de programes d'iniciativa particular a què es referix la base general 16.  
Base dotzena: Termini i lloc per a la presentació de les proposicions:  
Es fixa com a termini de presentació de proposicions al concurs el de tres mesos comptadors des de la data d'enviament de l'anunci de licitació al Diari Oficial de la Unió Europea.  
Les proposicions dels interessats hauran de presentar-se en el Registre General de l'Ajuntament de la Font de la Figuera, situat a la Plaça Major núm. 1, en horari de 09.00 a 14.00 hores.  
Base tretzena: Documentació acreditativa del compliment dels criteris de solvència econòmica i financera, tècnica i professional exigibles als concursants:  
Els concursants, per a acreditar el compliment dels criteris de solvència econòmica i financera, tècnica i professional, hauran de presentar la documentació assenyalada en els articles 122 i 123 de la LUV així com 301 i 310 del ROGTU.  
Base catorzena: Criteris objectius d'adjudicació del programa d'actuació integrada, especificats per orde decreixent d'importància, amb la seua ponderació.  
Segons el que disposa l'article 312 del Decret 36/2007 de 13 d'abril del Consell, pel que modifica el Decret 67/2006, de 19 de maig del Consell, pel qual es va aprovar el ROGTU, atés que es tracta d'un programa l'alternativa tècnica del qual conté un PRI que modifica l'ordenació detallada establida en el planejament general, i per ser el seu ús característic el residència intensiu, la puntuació de l'alternativa tècnica representarà un 66 per cent de la valoració en relació amb la proposició juridicoeconòmica, que representarà un 34 per cent.  
Criteris per a l'alternativa tècnica  
De conformitat amb l'article 135.3 de la Llei Urbanística Valenciana, els criteris de puntuació de les alternatives tècniques, i la seua importància relativa, seran els següents:  
La qualitat tècnica de l'ordenació proposada.  
Este criteri representarà un 50 per cent, (33 punts) de la valoració de l'alternativa tècnica.  
La resolució adequada de la integració de l'actuació en el seu en torn.   
Este criteri representarà un 10 per cent, (6.6 punts) de la valoració de l'alternativa tècnica.  
La millor estructuració de dotacions públiques i espais lliures.  
Este criteri representarà un 10 per cent, (6.6 punts) de la valoració de l'alternativa tècnica.  
d) La qualitat tècnica de les solucions proposades per a la urbanització .  
Este criteri representarà un 5 per cent, (3.3 punts) de la valoració de l'alternativa tècnica.  
Número, disseny, ubicació i qualitat de les vivendes sotmeses a algun règim de protecció que se sotmeten a promoure l'urbanitzador.  
Este criteri representarà un 10 per cent, (6.6 punts) de la valoració de l'alternativa tècnica.  
Inversió en programes de restauració paisatgística o d'imatge urbana dins de l'àmbit del programa, com a objectius complementaris d'este, d'acord amb les directrius establides en els articles 30 a 35 de la Llei 4/2004, de 30 de juny, de la Generalitat d'Ordenació del Territori i Protecció Paisatgística.  
Este criteri representarà un 10 per cent, (6.6 punts) de la valoració de l'alternativa tècnica.  
Termini d'execució del programa d'actuació integrada.  
Este criteri representarà un 2 per cent, (1.32 punts) de la valoració de l'alternativa tècnica.  
Compromís d'edificació simultània a la urbanització dels solars que resulten de l'actuació per damunt d'un mínim legalment exigible.  
Este criteri representarà un 1 per cent, (0,66 punts) de la valoració de l'alternativa tècnica.  
Compromisos addicionals assumits voluntàriament i a càrrec seu per l'urbanitzador.  
Este criteri representarà un 1 per cent, (0,66 punts) de la valoració de l'alternativa tècnica.  
Mitjans per al control de cada una de les prestacions que constituïxen l'objecte del programa.  
Este criteri representarà un 1 per cent, (0,66 punts) de la valoració de l'alternativa tècnica.  
El conjunt d'estes puntuacions i de forma proporcional suposarà el 66 per cent que li correspon a la proposició jurídic econòmica.  
Criteris per a la proposició juridicoeconòmica  
De conformitat amb l'article 135.4 de la Llei Urbanística Valenciana, en relació amb l'article 313.1 del Decret 36/2007, de 13 d'abril del Consell, pel qual modifica el Decret 67/2006, de 19 de maig, del Consell, pel qual es va aprovar el ROGTU els criteris seran els següents:  
a) Menor import respecte de referències de quadros de preus de pràctica usual de les càrregues d'urbanització, expressat en euros per metre quadrat d'edificabilitat.  
Este criteri representarà un 30 per cent, (10,2 punts) de la valoració de l'alternativa tècnica  
b) La valoració dels terrenys a l'efecte de fixar el coeficient de canvi per al pagament en espècie i la menor proporció de solars o aprofitaments que hagen de ser posats a disposició de l'urbanitzador, per mitjà de reparcel·lació forçosa com a retribució a compte de tercers amb els quals no tinga contracte suficient.  
Este criteri representarà un 25 per cent, (8,5 punts) de la valoració de l'alternativa tècnica  
Major proporció de terrenys propis o d'associats que hagen de quedar afectes amb garantia real escrita en el registre de la propietat al compliment de les obligacions especials d'edificació derivades de l'aprovació del programa.  
Este criteri representarà un 40 per cent, (13,6 punts) de la valoració de l'alternativa tècnica   
Compromisos financers per a l'execució de les obligacions complementàries assumides voluntàriament i a la seua costa per l'urbanitzador.  
Este criteri representarà un 5 per cent, (1,7 punts) de la valoració de l'alternativa tècnica  
El conjunt d'estes puntuacions i de forma proporcional suposarà el 34 per cent que li correspon a la proposició juridicoeconòmica.  
Base quinzena: Limitació de la possibilitat de formular alternatives tècniques que suposen una ampliació de l'àmbit territorial a programar.  
Tal com ja ha quedat establit en la determinació quarta, la programació de l'actuació integrada vindrà referida a les unitats d'execució 6 i 7 en la forma en què es delimite per les normes subsidiàries, sense perjuí de les redelimitacions degudes a la readaptació dels límits a la topografia concreta dels terrenys, que no suposaran mai variacions en la superfície total superiors a un 5%.  
Base setzena: Percentatge mínim de solars l'edificació del qual haja de ser simultània a la urbanització.  
Com el planejament no fixa cap percentatge, no es considera procedent la seua inclusió en les bases particulars  
Base dessetena: No exigibilitat d'informe del Consell del Territori i el Paisatge previst en l'article 136.4 de la Llei Urbanística Valenciana  
Com que no és de gran complexitat, ni la seua extensió superior a 50 ha, no es considera procedent la necessitat, amb caràcter preceptiu, de l'esmentat informe.  
Base dihuitena: Determinació de la quantia i forma de la garantia provisional:  
1. Els qui desitgen participar en el procediment de concurs per a l'adjudicació d'un programa d'actuació integrada, hauran de constituir i acompanyar a la proposició la seua acreditació en la forma i a l'efecte previst en el Text Refós de la Llei de Contractes de les Administracions Públiques, aprovat per Reial Decret Legislatiu 2/2000, de 16 de juny, una garantia de 7.639,30 € provisional equivalent al 2% de l'estimació aproximada de les càrregues del programa d'actuació (IVA no inclòs), fixada en les presents bases particulars, i que servirà, així mateix, de preu màxim de licitació.   
2. La garantia provisional respondrà del manteniment de les propostes de programa dels licitadors, fins a l'adjudicació i de la proposta de l'adjudicatari fins a la formalització del contracte per al desplegament i execució dels programes d'actuació integrada. Les proposicions que es retiren, sense causa justificada, amb anterioritat al transcurs del termini de què disposa l'Ajuntament per a l'adjudicació del programa d'actuació, sense que esta s'haja resolt, no tindran dret a la devolució de la garantia provisional. Igualment, la renúncia de l'adjudicatari a la formalització del contracte per al desplegament i l'execució del programa comportarà la pèrdua de la garantia provisional.  
Base denovena: Referència al caràcter de contracte administratiu especial que subscriguen l'Ajuntament de la Font de la Figuera i l'urbanitzador com a conseqüència de l'adjudicació del programa, en compliment del que disposa la legislació de contractes de les administracions públiques:  
Els contractes per al desplegament i l'execució dels programes d'actuació tenen naturalesa administrativa especial i es regiran per les disposicions contingudes en la LUV 16/2005, de 30 de desembre, pel que disposa el Reglament d'Ordenació i Gestió Urbanística i Territorial aprovat per Decret 67/2006, de 12 de maig, del Consell (d'ara en avant ROGTU) i per les clàusules contingudes en les bases generals i en les presents bases particulars.  
S'aplicaran de manera supletòria les disposicions contingudes en el títol IV del llibre II del TRLCAP 2/2000, i les establides en el Reglament de Contractes de les Administracions Públiques, aprovat per Reial Decret 1.098/2001, així com les normes de dret comunitari i la resta de disposicions reguladores de la Contractació Administrativa, del Procediment Administratiu i del Règim Jurídic de les entitats locals que siguen d'aplicació.  
Base vintena: Prerrogatives que ostenta l'administració:  
De conformitat amb el TRLCAP 2/2000, el municipi de la Font de la Figuera ostenta les prerrogatives que atribuïx esta a les administracions públiques exercides per al desplegament i execució dels programes d'actuació, i, com a mínim, les d'interpretar els contractes administratius, resoldre els dubtes que oferisca el seu compliment, modificar els termes de l'adjudicació per causes imprevistes o no previstes en les bases i que siguen d'interés públic, acordar la seua resolució i determinar els efectes d'esta, de conformitat amb les causes, procediment i efectes que hi ha establit en la LUV i en el Reglament que la desenvolupa, així com les altres facultats que específicament li reconega l'ordenament urbanístic valencià.  
Base Vint-i-unena: La competència de l'orde jurisdiccional contenciós administratiu per a conéixer les qüestions que puguen suscitar-se en la preparació, resolució i execució del contracte entre l'administració i l'urbanitzador:  
L'orde jurisdiccional competent per a conéixer les qüestions que puguen suscitar-se en la preparació, resolució i execució de l'esmentat contracte administratiu especial entre l'administració municipal i l'agent urbanitzador serà el contenciós administratiu, tal com establix l'article 2.b de la Llei 29/1998, de 13 de juliol, Reguladora de la Jurisdicció Contenciosa administrativa (LRJCA).  
Base vint-i-dosena: Els termes en què haja de produir-se l'eventual adjudicació connexa o condicionada.  
En esta programació no procedix l'adjudicació connexa o condicionada.  
Base vint-i-tresena: La previsió d'un preu cert de licitació, que tindrà caràcter de màxim i que servirà de base per al càlcul de la garantia provisional.  
Per comparació d'actuacions semblants desenvolupades en sòl urbà residència del municipi, per les característiques del terreny i la topografia, i per les condicions de connexió amb els servicis urbans, es fixa un cost màxim d'execució material donat per 36 €/m² per a dotacional públic. Per tant, el pressupost d'execució material de les obres d'urbanització vindrà donat per:  
UHU 9327 (m²) x (40?/m²) = 235.200,00 €  
Gastos generals (13% de 235.200,00) = 30.576,00 €  
Benefici industrial (6% de 235.200,00 = 14.112,00 €  
Projecte + Registres diversos (21% de 235.200,00 = 49.392,00 €  
 329.280,00 €  
Gastos generals de gestió   
(6% de 329.280,00 €): 19.756,80 €  
Benefici empresari   
(10% de 329.280,00 €): 32.928,00 €  
Total: 381.964,80 €  
IVA (16% de 381.964,80 €): 61.114,37-  
Total IVA inclòs: 443.079,17 €  
S'insistix a assenyalar la condició de màxims d'estos valors estimats.  
Base vint-i-quatrena: La puntuació mínima que hauran de superar les alternatives tècniques per a poder ser valorades les proposicions juridicoeconòmiques que les desenvolupen.  
Només es procedirà a l'obertura de les proposicions juridicoeconòmiques d'aquells aspirants que hagen aconseguit com a mínim el 10% dels punts proporcionals als concedits de l'alternativa tècnica.  
Base vint-i-cinquena: La determinació de la quantia i la forma de la garantia definitiva prestar per l'urbanitzador.  
La garantia definitiva, a constituir en la forma i als efectes previstos en el text de la Llei de Contractes, s'establix en un 10% del valor de les càrregues d'urbanització, IVA no inclòs, del programa d'actuació integrada aprovat. S'ingressarà, amb anterioritat a la firma del contracte, en el termini màxim de 15 dies, comptadors des de la notificació de l'acord d'aprovació i adjudicació del programa.  
Esta garantia podrà constituir-se per qualsevol dels mitjans següents:  
a) En metàl·lic, en valors públics o en valors privats, amb subjecció en cada cas a les condicions reglamentàriament establides.   
b) Per mitjà d'aval prestat per alguns dels bancs, caixes d'estalvi, cooperatives de crèdit, establiments financers de crèdit i societats de garantia recíproca autoritzats per a operar a Espanya en la forma i les condicions establides en l'article 56 del Reglament General de la Llei de Contractes de les Administracions Públiques, aprovat pel Reial Decret 1.098/2001, de 12 d'octubre.  
c) Per contracte d'assegurança de caució celebrat amb una entitat asseguradora autoritzada per a operar en el ram de la caució. De conformitat amb el Reial Decret 1.098/2001, de 12 d'octubre, pel qual s'aprova el Reglament General de la Llei de Contractes de les Administracions Públiques: la garantia haurà de constituir-se en forma de certificació individual del segur, amb la mateixa extensió i garanties que les resultants de la pòlissa. La dita certificació individual haurà de fer referència expressa al fet que la falta de pagament de la prima, siga única, primera o següent, no donarà dret a l'assegurador a resoldre el contracte, ni este quedarà extint, ni la cobertura de l'assegurador suspesa, ni este alliberat de la seua obligació en el cas que l'assegurador haja de fer efectiva la garantia, així com que l'assegurador no podrà oposar a l'assegurat les excepcions que puguen correspondre-li davant del beneficiari de l'assegurança.  
La garantia es constituirà en la Tresoreria de l'Ajuntament de la Font de la Figuera, a disposició de l'Ajuntament.  
Hi haurà un termini de garantia de 12 mesos, des de la firma de l'acta de recepció de les obres d'urbanització. Finalitzat el dit termini, es procedirà a la devolució de la garantia definitiva, previ l'expedient a tramitar, segons regula el Text Refós de la Llei de Contractes de les Administracions Públiques, aprovat per Reial Decret Legislatiu 2/2000, de 16 de juny.  
D. Idioma de les proposicions dels interessats  
Les proposicions dels interessats, ajustades al model establit en la base particular desena, es presentaran en el lloc i termini indicat en la base particular dotzena, en espanyol o en valencià.  
E. Els concursants, per a acreditar el compliment dels criteris de solvència econòmica i financera, tècnica i professional, hauran de presentar la documentació assenyalada en els articles 122 i 123 de la Llei 16/2005, de 30 de desembre, Urbanística Valenciana (LUV), així com en els articles 301 i 310 del Decret 67/2006, de 12 de maig, del Consell, pel qual s'aprova el Reglament d'Ordenació i Gestió Territorial i Urbanística.  
F. Els concursants hauran de presentar la documentació a què es referixen les bases particulars desena i onzena transcrites anteriorment.  
Es fa constar expressament que els concursants tenen l'obligació de sotmetre la documentació, a què fa referència l'article 134 de la LUV, a informació pública pel termini d'un mes, en la forma i amb els requisits assenyalats en este precepte.  
G. No s'admeten variants sobre les especificacions de les normes subsidiàries de La Font de la Figuera.  
H. Els criteris objectius d'adjudicació del programa d'actuació integrada, especificats per orde decreixent d'importància, amb la seua ponderació, són els establits en la base particular catorzena.  
«L'anunci del concurs del programa d'actuació integrada va ser enviat al Diari Oficial de la Unió Europea en data 30 de maig de 2007» núm. document 2007/008867.  
Contra l'acord d'aprovació de les present bases es podrà interposar recurs de reposició potestativament en el termini d'un mes de conformitat amb el que preveu l'article 286.2 del ROGTU, sense perjuí de l'efectivitat immediata de l'acord, comptador des de la present publicació, o bé, interposar recurs contenciós administratiu davant de la Sala Contenciosa Administrativa del Tribunal Superior de Justícia (o Jutjat del Contenciós Administratiu de València), en el terme de dos mesos, comptadors des de la publicació del present anunci.  
La Font de la Figuera, 31 de maig de 2007.- L'alcalde: Santiago Micó Ribera.